LV Eiropas Savienības Oficiālais Vēstnesis C 41/35

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2009/C 41/13)

Šī publikācija dod tiesības izteikt iebildumus pret pieteikumu atbilstīgi Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

KOPSAVILKUMS

PADOMES REGULA (EK) Nr. 510/2006

“SCHWÄBISCHE MAULTASCHEN”/“SCHWÄBISCHE SUPPENMAULTASCHEN”

EG-Nr.: DE-PGI-0005-0521-18.01.2006

ACVN ( ) AĢIN ( X )

Šis kopsavilkums nosaka galvenos produkta specifikācijas elementus informācijas nolūkā.

1. Atbildīgais departaments dalībvalstī:

Nosaukums: Bundesministerium der Justiz Adrese: Mohrenstraße 37 D-10117 Berlin Tālr.: +49(0)30/2025-70 Fakss: +49(0)30/2025-82 51 E-pasts: —

2. Grupa:

Nosaukums: Schutzgemeinschaft 'Schwäbische Maultaschen' c/o Bürger GmbH z.H. Herrn Martin Bihlmaier Adrese: Zeiss-Straße 12 D-71254 Ditzingen Tālr.: +49(0)7156/30022083 Fakss: +49(0)7156/3002942083 E-pasts: martin.bihlmaier@buerger.de Sastāvs: ražotāji/pārstrādātāji ( X ) citi ( )

3. Produkta veids:

2.7. grupa. Makaronu izstrādājumi

4. Specifikācija:

(Regulas (EK) Nr. 510/2006 4. panta 2. punkta prasību kopsavilkums)

4.1. Nosaukums

“Schwäbische Maultaschen”/“Schwäbische Suppenmaultaschen”

4.2. Apraksts

Ar gaļas vai dārzeņu masu pildīts mīklas izstrādājums.

Produktam ir taisnstūra vai veltnīša forma; produkts pieejams gan uz svara (nesaldēts), gan fasēts; pirms pasniegšanas to novāra vai apcep.

Sastāvs

Mīkla iejaukta no cieto kviešu mannas un/vai miltiem, olām, ūdens un sāls. Pildījumu gatavo no cūkgaļas, liellopu gaļas (dažkārt arī no dūmota vēdera gabala), spinātiem, pētersīļiem, sīpoliem, olām, garšvielām, maizes un puraviem. Atkarībā no receptes un reģionālajām īpatnībām sastāvdaļu izmantojums un proporcijas variē atbilstīgi tabulā norādītajiem kvalitātes kritērijiem.

Kvalitātes kritēriji

Kvalitātes īpašības Minimālās prasības Krāsa/izskats Gaiši dzeltens līdz gaiši pelēks mīklas apvalks; irdens pildījums ar labi redzamu struktūru Forma Taisnstūris vai veltnītis Izmēri Parastais produkts [Standardmaultasche] Garums: 5,5–10 cm; platums 5–9 cm, biezums 1,5–2,5 cm Zupas produkts [Suppenmaultasche] Garums: 1–5,5 cm; platums 1–5 cm, biezums 0,5-2 cm Konsistence/tekstūra Mīklas apvalks — al dente, nelīp cits pie cita; pildījums — mīksts, ir saglabāta emulsija Tīrsvars Parastais produkts [Standardmaultasche] 40-150 g Zupas produkts [Suppenmaultasche] 10-40 g Ar gaļu pildīta produkta un zupas produkta olbaltumvielu saturs BEFFEgaļas masa — vismaz 7 % (BEFFE —gaļas olbaltumvielas bez saistaudu piejaukuma) Svaigas olas A kategorijas olas, sausnas saturs — vismaz 23 % Gaļas saturs Vismaz 8 % no kopsvara

4.3. Ģeogrāfiskais apgabals

Švābijas ģeogrāfiskajā apgabalā ietilpst Bādene-Virtemberga un Bavārijas brīvvalsts Švābijas administratīvais apgabals.

4.4. Izcelsmes apliecinājums

Vērtības ķēdes izsekojamība nodrošināta ar starptautisko pārtikas nekaitīguma standartu. Iesaistītie uzņēmumi ir apņēmušies izpildīt minētā standarta prasības. Ir jānodrošina izsekojamība no tirdzniecībā laistā fasējuma līdz pat izejvielu līmenim, tāpat ir arī jāspēj rekonstruēt visu piegādes ķēdi, tā konstatējot, kuriem klientiem piegādāta noteikta partija (arī katrs atsevišķs iepakojums).

4.5. Ražošanas metode

No miltiem, cieto kviešu mannas, olām un ūdens iejauc mīklu. Mīklu presē vai izveltnē, tā iegūstot mīklas plātni. Pēc tam sagatavo gaļas vai dārzeņu masu un to sajauc ar maizi, spinātiem, sīpoliem un garšvielām. Tad uz mīklas uzklāj un dozē pildījumu. Mīklas plātni pārloka uz pusēm, produktu sadala porcijās, karsē un visbeidzot atdzesē līdz 2–7 °C. Lai iegūtu saldētu produktu, to atdzesē līdz -18 °C.

Saglabāšana un uzglabāšana

Produkts pieejams vai nu uz svara (nesaldēts), vai fasēts.

4.6. Saikne

Schwäbische Maultasche ir patērētāju iecienīts švābu ēdiens, ar kuru saistās gadsimtiem senas tradīcijas. Neviens cits švābu ēdiens nespēj pārspēt īpaši iecienīto schwäbische Maultasche, kuru pazīst arī tālu aiz Švābijas (Bādenes-Virtembergas un Bavārijas brīvvalsts Švābijas administratīvā apgabala) robežām. Bieži vien to min līdztekus reģiona slavenībām un nozīmīgiem atklājumiem. Lai gan sākotnēji produkts ir bijis tradicionāla, Zaļajā ceturtdienā pasniegta gavēņa maltīte, nu jau tas ir kļuvis par iecienītu, visu gadu baudītu ēdienu. Produkts savu vietu radis kā švābu literatūrā, tā arī virknē svētku un parašu.

Freibergā pie Nekāras ik rudeni svin produktam veltītus svētkus — Maultaschenfest. Baiersbronnas komūnā izraugās pat svētku karalieni — Maultaschenkönigin. Arīdzan tūrisma nozarē produktam ir sava loma. Piemēram, vēsturiskās pilsētiņas Bādūrahas (Bad Urach) apkaimē ir izveidota produktam veltīta pastaigu taka (Maultaschen-Weg) — te iespējams vērties Švābu Albas ainavās un iepazīt tradicionālo kulinārijas izstrādājumu.

Mūsdienās produkts atrodams teju ikviena miesnieka vai nesaldētu produktu piegādātāja preču klāstā un ir iekļauts gandrīz visu restorānu ēdienkartē.

Švābija ir guvusi vairākus ar produktu saistītus pasaules rekordus. Piemēram, 1982. gadā kāds švābu Maulbronnas viesnīcas pavārs 22 minūtēs izgatavoja 1 134 maultašas, tādējādi pārspējot rekordu, ko pirms gada bija uzstādījis kāds Štutgartes–Untertirkheimas (Stuttgart-Untertürkheim) miesnieks. Savukārt 1987. gadā šis pavārs, izgatavojis milzīgu maultašu, iekļuva Ginesa rekordu grāmatā. Desmit gadus vēlāk, 1997. gadā, Freibergā pie Nekāras mītošie pavāri sasniedza jaunu rekordu. Tomēr tas nebija uz ilgu laiku — 2000. gadā tos pārspēja Baiersbronnas pavāri.

Švābu literatūrā produktam veltīts ne mazums dzejas un stāstu. Tā, piemēram, švābu rakstnieks Thaddäus Troll produktu humoristiski ir salīdzinājis ar pašiem švābiem. Savukārt švābu dialektā rakstošais dzejnieks Heinz Eugen Schramm produkta gatavošanas stāstu ir ietērpis dzejā.

Arīdzan Friedrich E. Vogt (švābu dialektā rakstošs dzejnieks) daiļdarbos produkts ir ieņēmis tradicionālas švābu maltītes lomu.

Troll, Thaddäus (pseidonīms; īstais vārds — Dr. Hans Bayer). Dzimis 1914. gada 10. martā, miris — 1980. gada 6. jūlijā. Filosofijas doktors. Švābu rakstnieks, teātra kritiķis, esejists un redaktors.

4.7. Pārbaudes struktūra

Nosaukums: LACON GmbH Adrese: Brünnlesweg 19 D-77654 Offenburg Tālr.: 0781 919 37 30 Fakss: 0781 919 37 50 E-pasts: lacon@lacon-institut.com, www.lacon-institut.com

4.8. Marķējums

Schwäbische Maultaschen g.g.A.

Schwäbische Suppenmaultaschen g.g.A

(1) OV L 93, 31.3.2006., 12. lpp.